b"\n_START_ARTICLE_\nN\xc3\xa5 er det din tur\n_START_PARAGRAPH_\nN\xc3\xa5 er det din tur (engelsk: Josh) er en barnebok fra 1971  av den australske forfatteren Ivan Southall (1921\xe2\x80\x932008). Boka ble tildelt Carnegie Medal in Literature da den utkom. Den skildrer fjorten\xc3\xa5rige Josh' kamp for \xc3\xa5 bevare sin integritet. Romanen er delvis selvbiografisk._NEWLINE_Josh Plowman bor i Melbourne, og er oldebarn av grunnleggeren av utkantbyen Ryan Creek. N\xc3\xa5r han skal bes\xc3\xb8ke sin grandtante i Ryan Creek, kommer han raskt i konflikt med et bygdemilj\xc3\xb8et som tilsynelatende bare respekterer tradisjonelle maskuline egenskaper. Josh skriver dikt, og vemmes ved \xc3\xa5 se en hare bli drept. Motsetningene utvikler seg til trakassering, men i motsetning til mange andre romanpersoner i samme situasjon, tar ikke Josh om kampen mot b\xc3\xb8llene. Han velger heller \xc3\xa5 unnvike kampen.  _NEWLINE_Boka er skrevet i f\xc3\xb8rste person, i en stream of consciousness-stil, med korte, ufullstendige setninger. Kapitlene er disponert i forhold til de dagene Josh oppholder seg i bygda. Romanen oppfattes gjerne som en universell fortelling om \xc3\xa5 finne sin vei i et uvennlig milj\xc3\xb8. Michele Gill omtaler Josh som et tidlig eksempel p\xc3\xa5 en f\xc3\xb8lsom og s\xc3\xa5rbar mannlig hovedperson, et tema som ble tydeligere i barnelitteraturen fra 1970-tallet og senere. _NEWLINE_Boka utkom p\xc3\xa5 norsk i 1977, oversatt av Axel S. Seeberg."